
Dr.ing.Gheorghe Ciuhandu

R E F E R A T

privind aprobarea organigramei , statului de funcţii şi regulamentului de organizare şi funcţionare a Serviciului Public Asistenţă Medicală Şcolară

Având în vedere prevederile HCL nr.329/2009  prin care  Consiliul Local al Municipiului Timişoara a  aprobat înfiinţarea Serviciul Public Asistenţă Medicală Şcolară. Înfiinţarea Serviciului Public Asistenţă Medicală Şcolară s-a realizat prin preluarea prin transfer  de la Ministerul Sănătăţii a personalului şi bunurilor ce privesc asistenţa medicală desfăşurată în cabinetele medicale şi de medicină dentară din unităţile de învăţământ , în conformitate  cu prevederile O.U.G. nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale,  H.G. nr.56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale.

Asistenţa medicală şi de medicină dentară din cabinetele medicale se asigură de următoarele categorii profesionale: medici şi medici stomatologi cu drept de liberă practică şi asistenţi medicali. Aceste categorii profesionale sunt încadrate cu contract individual de muncă, în conformitate cu dispoziţiile legale în vigoare.
Ca urmare a HCL nr.329/2009, s-a încheiat cu Direcţia de Sănătate Publică Timiş  Protocolul de predare-preluare nr.SC2009-18163/07.08.2009, prin care s-au transferat:  33 medici, 32 medici stomatologi şi 91 asistente medicale.

Potrivit prevederilor Ordinelor Ministerului Sănătăţii nr.653/2001 şi 772/2004 , normarea personalului medico-sanitar pe unităţile de învăţământ de stat se realizează în raport cu numărul de copii/şcolari/studenţi deserviţi, astfel:

(1) În grădiniţe:

    - o asistenta medicală în grădiniţele cu program prelungit care au 60-100 de copii;

    - doua asistente medicale în grădiniţele cu program prelungit care au 120 de copii şi peste;

    - o asistenta medicală pe tura la 60-80 de copii în grădiniţele cu program săptămânal;

    - doua asistente medicale pe tura în grădiniţele cu program săptămânal cu 100 de copii sau cu mai mulţi, avându-se în vedere asigurarea programului permanent.

(2) În unităţile şcolare:

· un post de medic medicină generală/medicină de familie la 2.000-2.500 de preşcolari şi elevi de la cursurile de zi şi serale, dacă aceştia nu au calitatea de angajat;

· un post de asistent medical pregătit în specialitatea asistent medical generalist/asistent medical medicină generală/asistent medical/asistent medical pediatrie sau în specialitate echivalentă la 800-1.000 de elevi;

· un post de medic stomatolog/stomatologie generală la 1.000-1.500 de elevi de la cursurile de zi şi serale, dacă aceştia nu au calitatea de angajat;

· un post de asistent medical pregătit în specialitatea asistent medical generalist/asistent medical medicină generală/asistent medical/asistent medical pediatrie sau în specialitate echivalentă, care să efectueze cursuri de perfecţionare în domeniu, la 1.000-1.500 de elevi. 

(3) În unităţile de învăţământ superior:

    - un medic în specialitatea medicină generală la 3.000 de studenţi;

    - o asistentă medicală la 1.500 de studenţi;

    - un medic de stomatologie generală la 2.000 de studenţi;

    - o asistentă medicală de stomatologie la 2.000 de studenţi .

Analizând datele furnizate de Inspectoratul Şcolar Timiş cu privire la numărul de copii/şcolari înscrişi în anul şcolar 2009-2010 , au rezultat  că pentru acoperirea activităţilor de asistenţă medicală sunt necesari:
	Compartimet
	Medici


	Medici Stomatologi
	Asistenţi medicali

	
	
	
	Normare
	Propus aprobare

	Compartiment Asistenţă Medicală Şcolară
	21
	
	99
	65

	Compartiment Asistenţă Medicală Dentară Şcolară
	
	27
	27
	27

	Compartiment Asistenţă Medicală Studenţească*)
	8
	
	5
	5

	Compartiment Asistenţă Medicală Dentară Studenţească*)
	
	7
	3


	3

	Total


	29
	34
	134
	100


*) Facem menţiunea că pentru unităţile de învăţământ superior nu ne-a fost comunicat numărul de studenţi înscrişi în anul universitar 2009-2010, neputând proceda aşadar la normarea activităţilor, rămânând la fel ca la preluare.
Având în vedere necesitatea asigurării asistenţei medicale în  toate unităţile de învăţământ s-au reanalizat normările avându-se în vedere asigurarea unei singure asistente medicale pentru fiecare grădiniţă în parte chiar şi pentru grădiniţele cu program prelungit care au un număr de copii  cuprins între 120 şi 200. Astfel, a rezultat ca fiind necesar pentru acoperirea activităţilor de asistenţă medicală şcolară un număr total de 100 de asistente medicale .
Operaţiunile tehnico-economice, contabile şi administrative implicate de derularea activităţii serviciului public va fi asigurată de 3 inspectori de specialitate şi 3 referenţi din cadrul Compartimentului Financiar-Contabil-Administrativ . 
Structura personalului detaliată pe funcţii , nivele de studii şi  grade este cuprinsă în statul de funcţii , anexa nr.2 la prezentul referat. Repartizarea pe compartimentele structurii organizatorice este prezentată în anexa nr.1 la prezentul referat.
Regulamentul de organizare şi funcţionare (R.O.F.), anexa nr.3 la prezentul referat,  detaliază modul de organizare al  Serviciului Public Asistenţă Medicală Şcolară şi a subdiviziunilor sale organizatorice, stabileşte regulile de funcţionare, politicile şi procedurile specifice, normele de conduită, drepturile şi obligaţiile angajaţilor acesteia. 


În vederea organizării şi derulării optime a  activităţilor Serviciului Public Asistenţă Medicală Şcolară, propunem aprobarea organigramei,  statului de funcţii  şi regulamentului de organizare şi funcţionare a Serviciului Public Asistenţă Medicală Şcolară , cuprinse în anexele nr.1,2,3 la prezentul referat . 

Şef Serviciu Resurse Umane  

